**ซูโซโนะ** (ญี่ปุ่น: 裾野市; โรมาจิ: *Susono-shi*) เป็นนครที่ตั้งอยู่ทางตะวันออกเฉียงเหนือของจังหวัดชิซูโอกะ ประเทศญี่ปุ่น มีขนาดพื้นที่ทั้งสิ้น 138.12 ตารางกิโลเมตร (53.33 ตารางไมล์) ข้อมูลเมื่อ 1 มีนาคม ค.ศ. 2023 (2023 -03-01)[update] มีจำนวนประชากรประมาณ 49,197 คน และมีความหนาแน่นของประชากร 356 คนต่อตารางกิโลเมตร

ภูมิศาสตร์
----------

ซูโซโนะตั้งอยู่ทางตะวันออกเฉียงเหนือของจังหวัดชิซูโอกะ ประเทศญี่ปุ่น บริเวณเชิงเขาของภูเขาฟูจิ ภูเขาอาชิตากะ และภูเขาฮาโกเนะ

### เทศบาลข้างเคียง

* จังหวัดชิซูโอกะ
	+ นครมิชิมะ
	+ นครโกเต็มบะ
	+ เมืองนางาอิซูมิ
	+ นครฟูจิ
* จังหวัดคานางาวะ
	+ เมืองฮาโกเนะ

### ภูมิอากาศ

ซูโซโนะมีสภาพภูมิอากาศที่มีลักษณะคือ มีฤดูร้อนที่ร้อนและชื้น และฤดูหนาวที่ไม่หนาวจัด (การแบ่งเขตภูมิอากาศแบบเคิพเพิน *Cfa*) อุณหภูมิเฉลี่ยทั้งปีในซูโซโนะอยู่ที่ 13.8 °C ปริมาณน้ำฝนเฉลี่ยทั้งปีอยู่ที่ 1,916 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิสูงสุดเฉลี่ยจะอยู่ในเดือนสิงหาคมที่ประมาณ 25.0 °C และต่ำสุดในเดือนมกราคมที่ประมาณ 3.3 °C

ประชากร
-------

ตามข้อมูลการสำรวจสำมะโนประชากรของญี่ปุ่น จำนวนประชากรของซูโซโนะเพิ่มขึ้นในช่วง 70 ปีที่ผ่านมา

ประวัติจำนวนประชากร| ปี | ประชากร | ±% |
| --- | --- | --- |
|  1940  | 16,530 | —     |
|  1950  | 22,072 | +33.5% |
|  1960  | 22,336 | +1.2% |
|  1970  | 31,612 | +41.5% |
|  1980  | 41,025 | +29.8% |
|  1990  | 49,039 | +19.5% |
|  2000  | 52,682 | +7.4% |
|  2010  | 54,528 | +3.5% |

ประวัติศาสตร์
-------------

ในช่วงยุคเอโดะ พื้นที่แห่งนี้อยู่ภายใต้การควบคุมโดยตรงของรัฐบาลโชกุนโทกูงาวะ หลังจากการฟื้นฟูเมจิ เมื่อวันที่ 1 กุมภาพันธ์ ค.ศ. 1889 ได้เปิดทำการสถานีรถไฟในใจกลางเขตชนบทของอำเภอซุนโต ในชื่อ "สถานีรถไฟซาโนะ" ซึ่งต่อมาได้กลายเป็นสถานีหนึ่งบนทางรถไฟสายหลักโทไกโดที่เชื่อมต่อโตเกียวกับชิซูโอกะ เมื่อมีการประกาศใช้ระบบเทศบาลในปีเดียวกัน พื้นที่แห่งนี้ได้แบ่งการปกครองออกเป็น 24 หมู่บ้าน สถานีซาโนะได้เปลี่ยนชื่อมาเป็น "สถานีรถไฟซูโซโนะ" เมื่อ ค.ศ. 1915 เมืองซูโซโนะจัดตั้งขึ้นเมื่อวันที่ 4 เมษายน ค.ศ. 1952 โดยการควบรวมหมู่บ้านโคอิซูมิและหมู่บ้านอิซูมิ วันที่ 30 กันยายน ค.ศ. 1956 หมู่บ้านฟูการะได้รวมเข้ากับเมืองซูโซโนะ และวันที่ 1 กันยายน ค.ศ. 1957 หมู่บ้านโทมิโอกะและะหมู่บ้านซูยามะก็รวมเข้ากับเมืองซูโซโนะเช่นกัน เมืองซูโซโนะได้รับการยกฐานะเป็นนครเมื่อวันที่ 1 มกราคม ค.ศ. 1971 สัญลักษณ์บนธงประจำเทศบาลนครแสดงถึงการรวมกันของห้าหมู่บ้านเดิม

การเมืองการปกครอง
-----------------

ศาลาว่าการนครซูโซโนะ
ซูโซโนะมีการปกครองแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และสภานิติบัญญัติของนครซึ่งเป็นระบบสภาเดียวที่มีสมาชิก 19 คน

เศรษฐกิจ
--------

ซูโซโนะมีระบบเศรษฐกิจแบบผสม ในด้านอุตสาหกรรม มีโรงงานผลิตรถยนต์หรือชิ้นส่วนยานยนต์หลายแห่ง เช่น โรงงานของโตโยต้า มอเตอร์ คอร์ปอเรชัน และอีกหนึ่งแห่งของคันโตออโตเวิร์กส ซึ่งเป็นบริษัทในเครือโตโยต้า นอกจากนี้ มิตซูบิชิอะลูมิเนียมคอร์ปอเรชัน และแคนนอน ก็มีโรงงานตั้งอยู่ในซูโซโนะเช่นเดียวกัน เมื่อเดือนเมษายน ค.ศ. 2007 ยาซากิคอร์ปอเรชัน บริษัทผู้ผลิตชิ้นส่วนยานยนต์ ได้ย้ายที่ตั้งสำนักงานใหญ่จากโยโกฮามะมายังซูโซโนะ

ผลผลิตทางการเกษตร ได้แก่ สตรอว์เบอร์รี หน่อไม้ และเนื้อหมู

โตโยต้าได้เริ่มสร้างเมืองอัจฉริยะ Woven City ในซูโซโนะเมื่อ ค.ศ. 2021

การศึกษา
--------

ซูโซโนะมีโรงเรียนที่สังกัดเทศบาลนคร ได้แก่ โรงเรียนประถม 8 แห่ง และโรงเรีนมัธยมต้น 5 แห่ง มีโรงเรียนที่สังกัดคณะกรรมการการศึกษาจังหวัดชิซูโอกะ 1 แห่ง คือ โรงเรียนมัธยมปลายซูโซโนะ นอกจากนี้ยังมีโรงเรียนมัธยมเอกชน 1 แห่ง (รวมมัธยมต้นและมัธยมปลาย)

การขนส่ง
--------

### รถไฟ

* บริษัทรถไฟญี่ปุ่นกลาง: สายโกเต็มบะ
	+ สถานี: ซูโซโนะ – อิวานามิ

### ทางหลวง

* ทางด่วนโทเม
* ทางด่วนชินโทเม
* ทางด่วนอิซุจูกัง
* ทางหลวงแผ่นดินหมายเลข 246
* ทางหลวงแผ่นดินหมายเลข 469

เมืองพี่น้อง
------------

* ออสเตรเลีย นครแฟรงก์สตัน [en] (City of Frankston) เมลเบิร์น ประเทศออสเตรเลีย

อ้างอิง
-------

1. 1 2  "統計センターしずおか／静岡県人口推計" [ศูนย์สถิติชิซูโอกะ/ประมาณการประชากรจังหวัดชิซูโอกะ] (ภาษาญี่ปุ่น). สืบค้นเมื่อ 2023-04-06.
2. ↑  ข้อมูลภูมิอากาศซูโซโนะ
3. ↑  สถิติประชากรซูโซโนะ
4. ↑  Jones, Jonathan Spencer (11 June 2021). "Toyota's Woven City – a future smart city prototype". *Smart Energy International* (ภาษาอังกฤษ).
5. ↑  "International Exchange". *List of Affiliation Partners within Prefectures*. Council of Local Authorities for International Relations (CLAIR). สืบค้นเมื่อ 21 November 2015.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ซูโซโนะ**

* เว็บไซต์ทางการ (ในภาษาญี่ปุ่น)

| * ด
* ค
* ก
 จังหวัดชิซูโอกะ |
| --- |
| ชิซูโอกะ (เมืองหลวง) |
| นครโดยข้อบัญญัติ | 

|  |  |
| --- | --- |
| ชิซูโอกะ | 
* เขตชิมิซุ
* เขตซูรูงะ
* เขตอาโออิ

 |
| ฮามามัตสึ | 
* เขตคิตะ
* เขตเท็นรีว
* เขตนากะ
* เขตนิชิ
* เขตมินามิ
* เขตฮิงาชิ
* เขตฮามากิตะ

 |

 | แผนที่จังหวัดชิซูโอกะ |
| นครพิเศษ | 
* ฟูจิ
* นูมาซุ

 |
| นคร | 
* โกเต็มบะ
* คาเกงาวะ
* คิกูงาวะ
* โคไซ
* ชิมาดะ
* ชิโมดะ
* ซูโซโนะ
* ฟูกูโรอิ
* ฟูจิโนมิยะ
* ฟูจิเอดะ
* มากิโนฮาระ
* มิชิมะ
* ไยซุ
* อาตามิ
* อิซุ
* อิซูโนกูนิ
* อิโต
* อิวาตะ
* โอมาเอซากิ

 |
| เมืองและหมู่บ้านแบ่งตามอำเภอ | 
* อำเภอคาโมะ
	+ ฮิงาชิอิซุ
	+ คาวาซุ
	+ มินามิอิซุ
	+ มัตสึซากิ
	+ นิชิอิซุ
* อำเภอทางาตะ
	+ คันนามิ
* อำเภอซุนโต
	+ ชิมิซุ
	+ นางาอิซูมิ
	+ โอยามะ
* อำเภอไฮบาระ
	+ โยชิดะ
	+ คาวาเนฮง
* อำเภอชูจิ
	+ โมริ

 |

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* VIAF

 |
| ประจำชาติ | 
* เยอรมนี
* ญี่ปุ่น

 |
| วิชาการ | 
* CiNii

 |